19. ΒΑΣΙΛΙΚΟΝ ΔΙΑΤΑΓΜΑ της 18/31 Ιουλ. 1952 Περί ειδικής εισφοράς των κατά παρέκκλισιν λεωφορείων αυτοκινήτων. Έχοντες υπ’ όψιν το άρθρ. 30 του νόμ. 2119/1952 «περί των δια λεωφορείων αυτοκινήτων συγκοινωνιών» και την υπ’ αριθ. 547/1952 γνωμοδότησιν του Συμβουλίου της Επικρατείας, προτάσει του Ημετέρου επί των Συγκοινωνιών Υπουργού, απεφασίσαμεν και διατάσσομεν: Άρθρ.1.-1.Η προβλεπομένη υπό του άρθρ. 30 του νόμ. 2119/1952 «περί των δια λεωφορείων αυτοκινήτων συγκοινωνιών» ειδική εισφορά των κατόχων λεωφορείων αυτοκινήτων τεθέντων αρχικώς εις κυκλοφορίαν κατά παρέκκλισιν των ισχυουσών περί αυτών διατάξεων και επανατεθέντων εις κυκλοφορίαν κατ’ εφαρμογήν της υπ’ αριθ. 205221/1950 κανονιστικής αποφάσεως του Υπουργού των Μεταφορών μετά σύμφωνον προς τούτο απόφασιν της κατά την παρ. 4 της αποφάσεως ταύτης επιτροπής, καθορίζεται κατά κατηγορίας λεωφορείων και κατόχων ως ακολούθως: α)Δια λεωφορεία αυτοκίνητα μείζονος τύπου τεθέντα εις κυκλοφορίαν εν τη αστική περιοχή Αθηνών εφ’ όσον μεν κατέχονται παρά των λαβόντων την κατά παρέκκλισιν έγκρισιν η εισφορά ορίζεται εις δραχ. 20.000.000, εφ’ όσον δε κατέχονται παρά τρίτων ειδικών διαδόχων των λαβόντων την κατά παρέκκλισιν έγκρισιν εις δραχ. 10.000.000. Σελ. 297 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.18-19 β)Δια λεωφορεία αυτοκίνητα ελάσσονος τύπου τεθέντα εις κυκλοφορίαν επί λεωφορειακής γραμμής της αστικής περιοχής Αθηνών, εφ’ όσον μεν κατέχονται παρά των λαβόντων την κατά παρέκκλισιν έγκρισιν ορίζεται εις δραχ. 15.000.000 εφ’ όσον δε κατέχονται παρά τρίτων ειδικών διαδόχων των λαβόντων την έγκρισιν εις δραχ. 7.500.000. γ)Δια λεωφορεία αυτοκίνητα τεθέντα, εις κυκλοφορίαν επί υπεραστικής γραμμής εχούσης αφετηρίαν τας Αθήνας ή τον Πειραιά εφ’ όσον μεν κατέχονται παρά των λαβόντων την κατά παρέκκλισιν έγκρισιν, ή, εισφορά ορίζεται εις δραχ. 15.000.000 εφ’ όσον δε κατέχονται παρά τρίτων ειδικών διαδόχων των λαβόντων την έγκρισιν εις δραχ. 7.500.000. δ)Δια λεωφορεία αυτοκίνητα τεθέντα εις κυκλοφορίαν επί οιασδήποτε άλλης πλην των ανωτέρω αστικής ή υπεραστικής λεωφορειακής γραμμής εφ’ όσον μεν κατέχονται παρά των λαβόντων την κατά παρέκκλισιν έγκρισιν, η εισφορά ορίζεται εις δραχ. 8.000.000, εφ’ όσον δεν κατέχονται παρά τρίτων ειδικών διαδόχων των λαβόντων την έγκρισιν εις δραχ. 4.000.000. 2.Τα εν τη προηγουμένη παραγράφω κατά κατηγορίας ποσά εισφοράς αυξάνονται κατά 50% δια τους κατόχους οίτινες κατέχουσι και έτερον λεωφορείων ή ποσοστά εξ αδιαιρέτου λεωφορείου οιασδήποτε κατηγορίας, καλύπτοντα ήμισυ τουλάχιστον λεωφορείον, αντιθέτως δε μειούται εις το ήμισυ δι’ όσα λεωφορεία μετά την θέσιν αυτών εις κυκλοφορίαν διέκοψαν αυτήν υποχρεωτικώς, εις εκτέλεσιν απόφάσεως του Συμβουλίου Επικρατείας επί χρόνον υπερβαίνοντα το τρίμηνον. 3.Τρίτοι ειδικοί διάδοχοι των λαβόντων την κατά παρέκκλισιν έγκρισιν υποκείμενοι εις μειωμένην κατά τα ανωτέρω εισφοράν είναι μόνον οι γενόμενοι κάτοχοι δικαιοπραξίας καθ’ ην κατέλαβον το προσήκον τίμημα, ουχί δε και οι καθολικοί ή ειδικοί διάδοχοι παρ’ ων δεν κατεβλήθη τίμημα εις τον δικαιοπάροχον αυτών. Άρθρ.2.-1.Οι υπόχρεοι προς καταβολήν της κατά το προηγούμενον άρθρον ειδικής εισφοράς κάτοχοι κατά την έναρξιν της ισχύος του παρόντος των υποκειμένων εις την εισφοράν ταύτην λεωφορείων, οφειλούσι να υποβάλωσιν εις την Γεν. Διεύθυνσιν Αυτοκινήτων του Υπουργείου Συγκοινωνιών εντός τριών μηνών από της δημοσιεύσεως του παρόντος εις την Εφημερίδα της Κυβερνήσεως υπεύθυνον δήλωσιν περιέχουσαν πάντα τα αναγκαία δια τον προσδιορισμόν του ποσού της πληρωτέας εισφοράς στοιχεία. Σελ. 298 2.Επί τη βάσει των δηλώσεων τούτων βεβαιούνται παρά τη Γεν. Διευθύνσεως Αυτοκινήτων είτε ατομικώς δι’ έκαστον δηλούντα, είτε ομαδικώς δια καταστάσεων αποτελουσών νόμιμον τίτλον εισπράξεως και περιλαμβανουσών πλείονας δηλούντας, τα καταβλητέα παρ’ εκάστου ποσά εισφοράς, άτινα εισπράττονται παρά του Ταμείου Εισπράξεων της κατοικίας εκάστου οφειλέτου εις εξ μηνιαίας δόσεις από της ημέρας της περιελεύσεως εις το Ταμείον της οικείας καταστάσεως. 3.Η μη κατά την παρ. 1 του παρόντος άρθρου εμπρόθεσμος υποβολή της προβλεπομένης εν αυτή δηλώσεως, ως και η μη κατά την παρ. 2 εμπρόθεσμος καταβολή ολοκλήρου του ποσού της εισφοράς επάγονται συμφώνως τω άρθρ. 30 του νόμ. 2119/1952 την μη νομιμοποίησιν της κυκλοφορίας των λεωφορείων, δι’ α δεν υπεβλήθη σχετική δήλωσις, ή δεν κατεβλήθη εμπροθέσμως ολόκληρος η βαρύνουσα αυτά εισφορά και άτινα κατ’ ακολουθίαν εκπίπτουσι του δικαιώματος της περαιτέρω κυκλοφορίας, διαγραφόμενα της δυνάμεως των εις α ενταχθήσονται Κ.Τ.Ε.Λ. ακυρουμένης άμα και της αδείας κυκλοφορίας των. Εις τον αυτόν επί των Συγκοινωνιών Υπουργόν ανατίθεμεν την δημοσίευσιν και εκτέλεσιν του παρόντος. 21.Ζ.α.19 Κοινά Ταμεία Εκμεταλλεύσεως Λεωφορείων (ΚΤΕΛ) 